Αθλητική Ένωση Σπάρτη

Η **Αθλητική Ένωση Σπάρτη** ήταν ελληνικό αθλητικό σωματείο το οποίο έδρευε στην Σπάρτη και ιδρύθηκε το 1991. Δραστηριοποιούνταν στα αθλήματα της καλαθοσφαίρισης και του ποδοσφαίρου. Το ποδοσφαιρικό τμήμα αγωνιζόταν στο Δημοτικό Στάδιο Σπάρτης το οποίο έχει χωρητικότητα 1.500 θέσεων.

## Ιστορία
[μικρογραφία|120x120εσ|Το λογότυπο της [Ποδοσφαιρική Ανώνυμη Εταιρεία|Π.Α.Ε. Σπάρτη (2016–2019).]]

Ο σύλλογος ιδρύθηκε το 1991 ως «**Χαρισιακός Αθλητικός Όμιλος Σπάρτης**». Τα αρχικά Χ.Α.Ο.Σ. είχαν γίνει σύνθημα στην πετυχημένη γενικά ομάδα της γειτονιάς. Ιδρύθηκε σε μία γειτονιά της Σπάρτης από την εκκλησία του Αγίου Νικολάου και μερικούς φίλους για να παίζουν τα παιδιά τους ποδόσφαιρο. Το 1991 παραχωρήθηκε σε μία φιλόδοξη παρέα ανθρώπων που είχαν όραμα να αναγεννήσουν τον παλιό ΑΟ Σπάρτης. Έγινε και μια άτυπη συγχώνευση με την επίσης πετυχημένη Δόξα Μαγούλας. Το σχέδιο ήταν να υπάρχει μια πολύ καλή ομάδα στην Α' κατηγορία (Χαρισιακός) και μία δεύτερη (Δόξα) για να παίρνουν χρόνο συμμετοχής οι πιο μικροί κυρίως.

Τον επόμενο χρόνο το σχέδιο άλλαξε, η Δόξα Μαγούλας εγκαταλείφθηκε και ο Χαρισιακός μετονομάστηκε σε Αθλητική Ένωση Σπάρτη. Πήρε το πρωτάθλημα Λακωνίας τις περιόδους 1999-2000, 2000-01, και 2001-02 και αγωνίστηκε στην Δ΄ Εθνική το 2002–03 στον 8ο όμιλο και τερμάτισε στην 5η θέση και την περίοδο 2003–04 τερμάτισε στην 15 θέση και υποβιβάστηκε στην ΕΠΣ Λακωνίας.

Κατέκτησε το πρωτάθλημα την περίοδο 2006–07 και αγωνίστηκε για μια διετία στη Δ΄ Εθνική. Το 2009-10 κατέκτησε ξανά το πρωτάθλημα της ΕΠΣ Λακωνίας και αγωνίστηκε στη Δ΄ Εθνική της περιόδου 2010-11, όπου παρόλο που τερμάτισε στην 6η θέση του ομίλου εξασφαλίζοντας την παραμονή επέλεξε να δηλώσει συμμετοχή στην Α΄ ΕΠΣ Λακωνίας. Τις περιόδους 2013–14 και 2014-15 κατέκτησε το πρωτάθλημα της ΕΠΣ Λακωνίας, γεγονός που της έδωσε το δικαίωμα συμμετοχής στο Πρωτάθλημα Πρωταθλητριών ΕΠΣ, όπου το 2015, ισοβάθμησε αρχικά στον 13ο Όμιλο με τον ΑΟ Κυπαρισσίας, τον οποίο αντιμετώπισε σε αγώνα μπαράζ όπου και επικράτησε, κερδίζοντας έτσι την άνοδο στη Γ΄ Εθνική. Την περίοδο 2015–16, τερμάτισε στην πρώτη θέση του 3ου ομίλου της Γ΄ Εθνικής κερδίζοντας και την άνοδο στη Β΄ Εθνική (Football League).

Το 2016 η ΑΕ Σπάρτη προχώρησε στη σύσταση της Π.Α.Ε. που συμμετείχε στο πρωτάθλημα της Football League για τρεις χρονιές, έως και την αγωνιστική περίοδο 2018-19 που αποβλήθηκε από το πρωτάθλημα και κατέλαβε την τελευταία 16η θέση.

## Πορεία Ομάδας
Η πορεία της ομάδας στα εθνικά πρωταθλήματα:

### Διακρίσεις
* **Πρωταθλήτρια Γ΄ Εθνικής (1):** 2015–16
* **Πρωταθλήτρια ΕΠΣ Λακωνίας (7):** 1999-00, 2000–01, 2001–02, 2006–07, 2009–10, 2013–14, 2014–15
* **Κυπελλούχος ΕΠΣ Λακωνίας (7):** 1999-00, 2001–02, 2009–10, 2010–11, 2013–14, 2014–15, 2015–16

## Τμήμα καλαθοσφαίρισης
μικρογραφία|120x120εσ|Το λογότυπο του τμήματος καλαθοσφαίρισης της Α.Ε. Σπάρτη.

Το τμήμα καλαθοσφαίρισης ανδρών της Αθλητικής Ένωσης Σπάρτη (Α.Ε.Σ. B.C.) μετείχε ως και την περίοδο 2018-19 στα πρωταθλήματα της Ένωσης Καλαθοσφαιρικών Σωματείων Κεντρικής και Νότιας Πελοποννήσου (Ε.ΚΑ.Σ.ΚΕ.ΝΟ.Π.). Το 2017 δημιουργήθηκε και γυναικείο τμήμα. Το 2019 το τμήμα καλαθοσφαίρισης αποφάσισε τη συνεργασία με δυο άλλους συλλόγους της πόλης τον Φιλαθλητικό Γ.Σ. και τους Λύκους για τη δημιουργία της «Σπάρτη B.C.»

### Τμήματα υποδομών
Ο σύλλογος λειτουργούσε και τμήματα υποδομών, τα οποία συμμετείχαν στις διοργανώσεις της Ένωσης Καλαθοσφαιρικών Σωματείων Κεντρικής και Νότιας Πελοποννήσου (Ε.ΚΑ.Σ.ΚΕ.ΝΟ.Π.).

## Παραπομπές


## Εξωτερικοί σύνδεσμοι
* Η Α.Ε. Σπάρτη στην Ε.Π.Σ. Λακωνίας

Κατηγορία:Αθλητικοί σύλλογοι Λακωνίας
Κατηγορία:Ιδρύσεις αθλητικών συλλόγων το 1991
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1991
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1991
Κατηγορία:Σωματεία Ε.ΚΑ.Σ.ΚΕ.ΝΟ.Π.